El Ple aprova acceptar la delegació per a la construcció de l'aulari d'infantil del CEIP Victoria i Joaquín Rodrigo
20 de maig 2019

![Imagen 1](/media/4jteyh4o/39_c_victoria_joaquin.jpg)![Imagen 2](/media/nnmginoz/39_c_tarazona.jpg)

El Ple Extraordinari de l'Ajuntament de Sagunt celebrat hui, dilluns 20 de maig, ha aprovat per unanimitat la delegació per a la construcció de l'aulari d'infantil i la intervenció en el sistema de calefacció en l'edifici de primària del CEIP Victoria i Joaquín Rodrigo dins del marc del Pla Edificant, el qual establix un règim de cooperació entre la Generalitat i les administracions locals de la Comunitat Valenciana.

  

Esta intervenció permetrà retirar l'aulari d'infantil de Plaza Ibérica i traslladar-lo al CEIP Victoria i Joaquín Rodrigo en l’avinguda Joan d'Àustria. D'esta manera, tots els servicis educatius d'este centre estaran en un mateix espai, amb tots els servicis a l'abast per a cobrir les necessitats educatives, inclòs el de menjador escolar.

  

“**Per fi podem dir amb seguretat que donem solució a una infraestructura molt necessària i reivindicada per la comunitat escolar i que ha patit entrebancs des de fa més de 12 anys. L'aprovació de hui de la delegació de competències és important perquè a partir d'ara, serà el mateix Ajuntament el que puga intervindre amb la dotació pressupostària per a fer l'obra**”, afirma el regidor d'Educació, José Manuel Tarazona.

  

La partida pressupostària per a totes dos accions és d'1.670.451 euros, desglossant-se este import aproximadament en 462.164 euros per a 2019 i 1.208.000 euros per a 2020, podent incloure's en este pressupost qualsevol altre cost, impost o taxa relacionat amb l'execució de l'actuació. L'Ajuntament, a més, finançarà tots els procediments de contractació administrativa.

  

Tarazona, ha destacat que, durant la legislatura, Sagunt ha rebut més de 15 milions d'euros del programa Edificant de la Generalitat Valenciana, programa al qual el municipi es va unir per acord plenari al gener de 2018. Així doncs, juntament amb les delegacions per a la construcció de l'institut número 5 (10.229.836 euros) i per a la intervenció en el CEE Sant Cristòfol (940.868 euros), actuacions que es troben en fase de revisió de projectes definitius per part del departament d'Activitats, pas previ a l'adjudicació de les obres, l'aulari del CEIP Victoria i Joaquín Rodrigo “**és la tercera obra de rellevància de la qual rebem la competència per a dur-la a terme**”. A estes intervencions, pertanyents al pla Edificant, se li sumen, també, la construcció de l'aulari del col·legi Villar Palasí.

  

Així mateix, el delegat d'Educació ha recordat que s'estan redactant les memòries valorades de projectes i direcció d'obres per a l'execució de les reformes en altres centres educatius en el marc del programa Edificant en matèria d'instal·lacions elèctriques, calefacció, patis i sistemes d'accessibilitat com consta en la plataforma de Contractació del Sector Públic.​

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-acceptar-la-delegacio-per-a-la-construccio-de-l-aulari-d-infantil-del-ceip-victoria-i-joaquin-rodrigo/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-acceptar-la-delegacio-per-a-la-construccio-de-l-aulari-d-infantil-del-ceip-victoria-i-joaquin-rodrigo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-acceptar-la-delegacio-per-a-la-construccio-de-l-aulari-d-infantil-del-ceip-victoria-i-joaquin-rodrigo/ "Linked In")
*   [](mailto:?body=https://aytosagunto.es/va/actualitat/el-ple-aprova-acceptar-la-delegacio-per-a-la-construccio-de-l-aulari-d-infantil-del-ceip-victoria-i-joaquin-rodrigo/)